钦定古今图书集成/方舆汇编/边裔典/第140卷 > 胥徒国
## 钦定古今图书集成/方舆汇编/边裔典/第140卷 > 胥徒国

建安三年，胥徒国献沉明石鸡，色如丹，大如燕，常在
地中，应时而鸣，声能远彻。其国闻鸣，乃杀牲以祀之。
当鸣处掘地，则得此鸡。若天下太平，翔飞颉颃，以为
嘉瑞，亦为宝鸡。其国无鸡犬，听地中候晷刻。《道家》云：
“昔仙人桐君采石，入穴数里，得丹石鸡，舂碎为药，服
之者令人有声气，后天而死。”昔汉武帝宝鼎元年，西
方贡珍怪，有琥珀燕，置之静室，自于室中鸣翔，盖此
类也。《洛书》云：“皇图之宝，土德之征，大魏之嘉瑞。”